stanford-oval/wikipedia huggingface dataset:
มุมมองทางการเมืองของโนม ชอมสกี
มุมมองทางการเมือง > ลิขสิทธิ์และสิทธิบัตร

ชอมสกีได้ตำหนิกฎหมายลิขสิทธิ์และสิทธิบัตร
ในสัมภาษณ์ปี 2552 เขากล่าวถึงลิขสิทธิ์ว่า
มันมีวิธีที่ดีกว่า
ยกตัวอย่างเช่น ในสังคมประชาธิปไตยที่เสรี ควรจะมีการรับผิดชอบที่ตกลงกันอย่างประชาธิปไตยเพื่อดำรงการสนับสนุนที่เพียงพอต่อศิลป์สร้างสรรค์ เหมือนกับที่มีต่อวิทยาศาสตร์
ถ้าทำเช่นนี้ นักศิลป์ก็จะไม่จำเป็นต้องได้ลิขสิทธิ์เพื่อจะดำรงชีวิตอยู่ได้
เกี่ยวกับสิทธิบัตร เขากล่าวว่า
ถ้าระบบสิทธิบัตรมีในคริสต์ศตวรรษที่ 18, 19, และแม้แต่ตลอดถึง 20 ต้น ๆ สหรัฐอเมริกาและอังกฤษจะไม่เป็นประเทศที่ร่ำรวย ประเทศที่พัฒนาแล้ว (เพราะ) พวกเขาได้พัฒนาอย่างสำคัญโดยวิธีที่ปัจจุบันเรียกว่า การละเมิดสิทธิ
อิทธิพลในฐานะนักปฏิบัติการ > การต่อต้านสงครามเวียดนาม

ในเดือนกุมภาพันธ์ 2510 ชอมสกีได้กลายเป็นผู้ต่อต้านสงครามเวียดนามที่เด่นที่สุดคนหนึ่งเมื่อพิมพ์เรียงความชื่อว่า "ภาระหน้าที่ของปัญญาชน (The Responsibility of Intellectuals)" ในนิตยสาร การวิจารณ์หนังสือของนิวยอร์ก (New York Review of Books) 
นักเขียนผู้หนึ่งได้กล่าวไว้ว่า
โดยปี 2510 พวกหัวรุนแรง (คือผู้สนับสนุนให้เปลี่ยนแปลงทางการเมืองอย่างสุด ๆ) ก็หมกมุ่นอยู่กับสงครามและอัดอั้นตันใจเพราะไร้อิทธิพลเพื่อเปลี่ยนทิศทางของมัน
รัฐบาลก็ไม่ได้รู้สึกอะไรเพราะเหตุการประท้วง ประชาชนก็ไม่มีข้อมูลและไม่ไยดี และเทคโนโลยีอเมริกันก็กำลังทำลายเวียดนามให้เป็นชิ้นเล็กชิ้นน้อย
แล้วอะไรเล่า เป็นภาระหน้าที่ของพวกเขา
โนม ชอมสกีสำรวจปัญหานี้ด้วยเรียงความเดือนกุมภาพันธ์ 2510 ใน New York Review ซึ่งได้กลายเป็นวารสารที่ชื่นชอบของพวกหัวรุนแรง
ชอมสกีกล่าวว่า เพราะเหตุการศึกษาและอิสรภาพทางเวลาของตน ปัญญาชนย่อมมีภาระหน้าที่มากกว่าประชาชนทั่วไปในเรื่องปฏิบัติการของรัฐ
เป็นหน้าที่เฉพาะของพวกเขา "เพื่อพูดความจริงและเปิดเผยเรื่องโกหก"
ชอมสกีสรุปโดยอ้างเรียงความเขียนเมื่อ 20 ปีก่อนโดย ดไวท์ แม็คโดนัลด์ ที่แสดงนัยว่า ในยามวิกฤติ การเปิดเผยความเท็จก็ยังอาจไม่เพียงพอ
คือ แม็คโดนัลด์ได้เขียนไว้ว่า "เฉพาะบุคคลที่เต็มใจขัดขึนผู้มีอำนาจเอง เมื่อผู้มีอำนาจขัดกับศีลธรรมประจำตัวของตนอย่างรับไม่ได้ บุคคลเหล่านั้นเท่านั้นมีสิทธิประณามผู้อื่น"
บทความของชอมสกีก็เริ่มรู้จักกันอย่างทันทีว่าเป็นเหตุการณ์สำคัญสำหรับปัญญาชน
พร้อมกับนักศึกษาหัวรุนแรง ปัญญาชนหัวรุนแรงก็เริ่มเปลี่ยน "จากการประท้วงเป็นการขัดขืน"
การตอบรับข้อความนี้ในช่วงเวลาเดียวกันมาจากศาสตราจารย์กิตติคุณสาขาปรัชญาของมหาวิทยาลัยนิวยอร์ก เรเซียล เอเบียวล์สัน
... การประณามที่ปลุกความรู้สึกทางศีลธรรมและให้เหตุผลอย่างทรงพลังของชอมสกี ต่อการรุกรานของอเมริกันในเวียดนามตลอดจนที่อื่น ๆ ทั่วโลก เป็นเอกสารทางการเมืองที่เร้าอารมณ์มากที่สุดที่ผมเคยได้อ่านตั้งแต่การเสียชีวิตของเลออน ทรอตสกี มันสร้างกำลังใจเมื่อเห็นนักวิทยาศาสตร์ผู้ปราดเปรื่องเสี่ยงทั้งเกียรติยศ เสี่ยงการได้ทุนจำนวนมากจากรัฐบาล และเสี่ยงชื่อเสียงของตน เพื่อความเป็นกลางเยี่ยงเทพโอลิมปัส โดยถือจุดยืนตรงกันข้ามที่ชัดเจนไร้ข้อจำกัด ในข้อพิพาททางศีลธรรม-การเมืองที่กำลังลุกช่วงในปัจจุบัน...
ชอมสกียังมีส่วนร่วมกับปฏิบัติการ "ขัดขืน" ซึ่งเขากล่าวถึงในเรียงความและจดหมายต่อ ๆ มาที่พิมพ์ใน New York Review of Books คือ
ไม่จ่ายภาษีรายได้ครึ่งหนึ่ง
ร่วมเดินขบวนประท้วงที่เดอะเพนตากอนในปี 2510
ติดคุกคืนหนึ่ง
ทัศนคติของชอมสกีต่างจากความเห็นต่อต้านสงครามเวียตนามทั่วไปซึ่งจัดสงครามเป็นความผิดพลาดที่น่าสลดใจ
คือเขาอ้างว่า สงครามจัดเป็นผลสำเร็จจากมุมมองของสหรัฐ
เพราะจุดหมายหลักของนโยบายสหรัฐก็เพื่อทำลายขบวนการชาตินิยมของคนชั้นล่างในเวียดนาม
โดยเฉพาะก็คือ เขาอ้างว่า การโจมตีของสหรัฐไม่ได้เริ่มด้วยการป้องกันเวียดนามใต้จากเวียดนามเหนือ แต่เริ่มด้วยการโจมตีโดยตรงตั้งแต่ต้นคริสต์ทศวรรษ 1960 (โดยมีการแทรงแซงแบบลับ ๆ ตั้งแต่ทศวรรษ 1950) และโดยเบื้องต้น เป็นการโจมตีเวียดนามใต้
แม้เขาจะเห็นด้วยกับนักประวัติศาสตร์ทั่วไปว่า รัฐบาลสหรัฐเป็นห่วงถึงความเป็นไปได้ของผลแบบโดมิโนในเอเชียอาคเนย์
แต่จากจุดนี้ ชอมสกีก็จะเริ่มต่างจากความเห็นทั่วไป คือเขายืนยันว่า รัฐบาลสหรัฐไม่ได้กังวลเรื่องการขยายตัวของลัทธิคอมมิวนิสต์และลัทธิอำนาจนิยม แต่เป็นห่วงเรื่องขบวนการชาตินิยมที่ไม่ยอมอ่อนข้อเพื่อประโยชน์ทางเศรษฐกิจของสหรัฐอย่างเพียงพอ
อิทธิพลในฐานะนักปฏิบัติการ > การไม่ได้ความสำคัญจากสื่อกระแสหลัก

ชอมสกีปรากฏตัวน้อยมากในสื่อข่าวยอดนิยมในสหรัฐ เช่น สำนักข่าวซีเอ็นเอ็น, นิตยสารไทม์, นิตยสาร Foreign Policy และอื่น ๆ 
แต่ว่า เล็กเช่อร์ที่อัดไว้ของเขามักจะเล่นเป็นปกติที่สถานีวิทยุสาธารณะแห่งชาติ (NPR) ในสหรัฐอเมริกา ที่รับออกอากาศเล็กเช่อร์แบบหัวก้าวหน้า
ผู้ค้านชอมสกีอ้างว่า การรายงานข่าวของสื่อกระแสหลักเพียงพอ (ในประเด็นนั้น ๆ) แล้ว และเป็นเรื่องไม่แปลกเมื่อพิจารณาว่า นักวิชาการโดยทั่วไปบ่อยครั้งไม่ได้รับความสำคัญจากสื่ออเมริกัน
ส่วนนักข่าวทีวีของซีเอ็นเอ็นคนหนึ่ง 
(เจ็ฟฟ์ กรีนฟีลด์) เมื่อถามว่าทำไมชอมสกีจึงไม่เคยออกโชว์กับเขา เขาก็อ้างว่า ชอมสกีอาจ 
"เป็นปัญญาชนชั้นนำคนหนึ่งที่ไม่สามารถพูดออกโทรทัศน์ […] (คือ) ถ้าคุณมีโชว์ยาวแค่ 22 นาที แต่ว่าคน ๆ นั้นต้องใช้เวลา 5 นาทีเพื่ออุ่นเครื่อง […] เราก็จะใช้เขาไม่ได้"
กรีนฟิลด์ได้อธิบายถึงความจำเป็นต้องสามารถกล่าวเรื่องในช่วงระหว่างการโฆษณา ซึ่งสำหรับสื่อ นี่เป็นข้อกำหนดความสั้นกระชับของเรื่อง
ส่วนชอมสกีได้อธิบายรายละเอียดในเรื่องนี้ โดยกล่าวว่า
ความงดงามของความสั้นกระชับก็คือคุณสามารถเพียงแต่กล่าวซ้ำความคิดในกรอบ (คือ) ถ้าคุณกล่าวซ้ำความคิดในกรอบ คุณไม่ต้องมีหลักฐานอะไร เช่น การกล่าวว่าอุซามะฮ์ บิน ลาดิน เป็นคนไม่ดี ไม่ต้องใช้หลักฐานอะไร แต่ถ้าคุณกล่าวอะไรที่เป็นจริง แต่ไม่ใช่ความจริงในกรอบ เช่น สหรัฐอเมริกาได้โจมตีเวียดนามใต้ ผู้ฟังโดยชอบธรรมก็จะต้องการหลักฐาน และเป็นหลักฐานจำนวนมาก ซึ่งพวกเขาควรต้องการ รูปแบบของโชว์ไม่ยอมให้แสดงหลักฐานเช่นนี้ ซึ่งเป็นเหตุที่ความสั้นกระชับเป็นเรื่องคอขาดบาดตาย
เขากล่าวต่อไปว่า ถ้าสื่อจะเป็นนักโฆษณาชวนเชื่อที่ดีกว่า ก็ควรเชิญคนที่มีความคิดต่างจากสื่อให้พูดบ่อยขึ้น เพราะว่า เวลาที่จำกัดจะหยุดพวกเขาไม่ให้สามารถอธิบายความเห็นสุดโต่งได้อย่างสมควร และพวกเขา "ก็จะฟังดูเหมือนมาจากดาวเนปจูน"
เพราะเหตุนี้ ชอมสกีจึงปฏิเสธไม่รับออกทีวีโดยมาก โดยชอบใจสื่อการเขียนมากกว่า
ตั้งแต่หนังสือ 9-11 ของเขาได้กลายเป็นหนังสือขายดีที่สุดเล่มหนึ่งหลังจากเหตุการณ์วินาศกรรม 11 กันยายน พ.ศ. 2544 ชอมสกีก็ได้ความสนใจเพิ่มขึ้นจากสื่อกระแสหลักอเมริกัน
ยกตัวอย่างเช่น หนังสือพิมพ์เดอะนิวยอร์กไทมส์ได้พิมพ์บทความหนึ่งในเดือนพฤษภาคม 2545 ถึงความนิยมของ 9-11
ในเดือนมกราคม 2547 นิตยสารไทม์ได้พิมพ์บทความปริทัศน์ที่ตำหนิหนังสือ ความเป็นเจ้าโลกหรือความอยู่รอด (Hegemony or Survival) ของชอมสกีอย่างรุนแรง
และในเดือนกุมภาพันธ์ติดต่อกัน ไทม์ก็ได้พิมพ์ความเห็นของชอมสกีเอง ซึ่งตำหนิกำแพงกั้นเวสต์แบงก์ของอิสราเอลเพราะยึดใช้พื้นที่ของปาเลสไตน์
อิทธิพลในฐานะนักปฏิบัติการ > ทฤษฎีสมคบคิด 9/11

ชอมสกีได้ปฏิเสธทฤษฎีสมคบคิด 9/11 โดยกล่าวว่า ไม่มีหลักฐานที่น่าเชื่อถือเพื่อสนับสนุนข้ออ้างว่ารัฐบาลสหรัฐเป็นผู้โจมตี
ผมคิดว่า รัฐบาลของบุชจะต้องวิกลจริตโดยสิ้นเชิงถ้าได้พยายามทำสิ่งที่อ้าง เพื่อผลประโยชน์อันแคบ ๆ ของตน และผมไม่คิดว่ามีการให้หลักฐานที่หนักแน่นเพื่อสนับสนุนข้ออ้าง เกี่ยวกับปฏิบัติการที่ไม่เพียงแค่แปลกประหลาดโดยตัวเองแล้ว แต่ว่ายังไม่มีอะไรเหมือนเลยในประวัติศาสตร์
อีกประการหนึ่ง ชอมสกีได้กล่าวว่า เขาจะไม่แปลกใจเลยถ้าสถาบันของรัฐบาลเป็นผู้เติมเชื้อเพลิงให้กับทฤษฎีสมคบคิด เพื่อเบนความสนใจของประชาชนไปจากเรื่องที่เร่งรัดมากกว่า
บุคคล (ผู้เชื่อทฤษฎีสมคบคิด) ถามอยู่เสมอ ๆ ว่า 'ฉันสามารถทำอะไรได้' แล้วก็จะบอกว่า นี่เป็นสิ่งที่ฉันทำได้ ฉันสามารถเป็นวิศวกรโยธาทรงคุณสมบัติภายในหนึ่ง ชม. แล้วพิสูจน์ว่าบุชได้ระเบิดเวิลด์เทรดเซ็นเตอร์ ผมเกือบจะมั่นใจเลยว่า ในกรุงวอชิงตัน พวกเขาต้องกำลังปรบมือกัน เมื่อไม่กี่ปีก่อน ผมพบโดยบังเอิญเอกสารของเพนตากอนเกี่ยวกับขั้นตอนการนำข้อมูลออกจากการจัดว่าเป็นความลับ ในบรรดาเรื่องต่าง ๆ มีข้อเสนอว่าให้รัฐบาลนำข้อมูลออกจากการจัดเป็นความลับเป็นระยะ ๆ ในเรื่องการลอบสังหารจอห์น เอฟ. เคนเนดี ให้คนพยายามสืบรอยว่า เคนเนดีถูกสังหารโดยพวกมาเฟียหรือไม่ เพื่อให้นักปฏิบัติการค้นหาอะไรอย่างไม่มีทางสำเร็จ แทนที่จะติดตามปัญหาจริง ๆ หรือพยายามรวบรวมสมัครพรรคพวก ผมจะไม่รู้สึกช็อคเลยถ้า 30 ปีต่อไปจากนี้ เราจะพบบันทึกที่นำออกจากการจัดเป็นความลับว่า ทฤษฎีสมคบคิด 9/11 เป็นอะไรที่คอยเติมเชื้อเพลิงโดยรัฐบาล (ของบุช)
อิทธิพลในฐานะนักปฏิบัติการ > ผู้สนใจทั่วโลก

แม้สื่อกระแสหลักในสหรัฐจะไม่ให้ความสำคัญ 
ชอมสกีก็ยังเป็นคนมีชื่อเสียงมากที่สุดคนหนึ่งในโลกในการเมืองฝ่ายซ้าย
โดยเฉพาะในบรรดานักวิชาการและนักศึกษามหาวิทยาลัย และบ่อยครั้งเดินทางไปทั่วสหรัฐ ยุโรป และประเทศโลกที่สาม
เขามีคนติดตามสนับสนุนเป็นจำนวนมากทั่วโลก มีตารางการพูดที่แน่นขนัด และสามารถดึงผู้ฟังเป็นจำนวนมากทุกแห่งที่ไป
มีการจองตัวล่วงหน้าบ่อยครั้งถึง 2 ปี
เขาเป็นผู้ให้ปาฐกถาหลักคนหนึ่งที่ประชาคมสังคมโลก (World Social Forum) ปี 2545
เขามักจะให้สัมภาษณ์เป็นช่วงยาวในสื่อทางเลือก
หนังสือหลายเล่มของเขามียอดขายดีที่สุด รวมทั้ง 9-11
ภาพยนตร์ การผลิตความยินยอม (Manufacturing Consent) ปี 2535 ได้เผยแพร่ในเขตวิทยาลัยและสถานีพีบีเอ็สต่าง ๆ อย่างกว้างขวาง
เป็นสารคดีที่มียอดขายสูงสุดในประวัติศาสตร์ภาพยนตร์สารคดีผลิตในแคนาดา
ความนิยมของเขาได้กลายมาเป็นปรากฏการณ์ทางสังคม
โบโนของวงดนตรียูทูเรียกชอมสกีว่า "กบฏที่ไร้การหยุดพัก เอลวิสของนักวิชาการ"
วงดนตรีเรจอะเกนสต์เดอะแมชชีนนำหนังสือของเขาออกทัวร์พร้อมกับวง
วงเพิร์ลแจมกระจายเสียงจากสถานีวิทยุที่ไม่ได้รับใบอนุญาต และเปิดการพูดของชอมสกีประกอบกับดนตรีของตน
วงอาร์.อี.เอ็ม.ได้ขอให้ชอมสกีออกทัวร์พร้อมกับวงโดยให้เปิดคอนเสิร์ตด้วยเล็กเช่อร์ (ซึ่งเขาปฏิเสธ)
วงเรดิโอเฮดแนะนำผลงานของชอมสกีในเว็บไซต์ต่าง ๆ ของตน โดยมีนักร้องทอม ยอร์ก เป็นผู้ชื่นชอบเป็นพิเศษ[ต้องการอ้างอิง]
เล็กเชอร์ของชอมสกีมักจะรวมเป็นแทร็กพิเศษของวงดนตรีต่าง ๆ รวมทั้ง Chumbawamba
นักปฏิบัติการต่อต้านโลกาภิวัตน์และต่อต้านสงครามมองชอมสกีว่าเป็นแรงดลใจ[ต้องการอ้างอิง]
ชอมสกีมีผู้อ่านจำนวนมากนอกสหรัฐอเมริกา
หนังสือ 9-11 ได้จัดพิมพ์ในประเทศ 26 ประเทศ แปลเป็นภาษา 23 ภาษา
เป็นหนังสือที่มียอดขายสูงสุดในประเทศอย่างน้อย 5 ประเทศ รวมทั้งแคนาดาและญี่ปุ่น
ทัศนคติของชอมสกีมักจะเผยแพร่ตามเครือข่ายสื่อสาธารณะทั่วโลก เทียบได้อย่างโดดเด่นกับการไม่ค่อยเผยแพร่ในสื่อสหรัฐ
ยกตัวอย่างเช่น ในสหราชอาณาจักร เขาจะปรากฏตัวเป็นครั้งคราวตามสถานี BBC
ประธานาธิบดีของเวเนซุเอลา อูโก ชาเบซ ปรากฏเป็นผู้ชื่นชอบหนังสือของชอมสกี
เขาได้ชูหนังสือ ความเป็นเจ้าโลกหรือการอยู่รอด (Hegemony or Survival) ของชอมสกี เมื่อให้ปาฐกถาต่อหน้าสมัชชาใหญ่แห่งสหประชาชาติเมื่อเดือนกันยายน 2549
แหล่งข้อมูลอื่น

Noam Chomsky homepage
Noam Chomsky เก็บถาวร 2007-02-10 ที่ เวย์แบ็กแมชชีน at MIT
Noam Chomsky's page on Academia.edu เก็บถาวร 2009-04-30 ที่ เวย์แบ็กแมชชีน
Noam Chomsky ที่อินเทอร์เน็ตมูวีเดตาเบส
Noam Chomsky at Zmag
Talks by Noam Chomsky เก็บถาวร 2008-12-11 ที่ เวย์แบ็กแมชชีน at A-Infos Radio Project
Chomsky media files at the Internet Archive
Articles เก็บถาวร 2008-04-12 ที่ เวย์แบ็กแมชชีน and videos เก็บถาวร 2012-11-05 ที่ เวย์แบ็กแมชชีน featuring Noam Chomsky at AnarchismToday.org
The Political Economy of the Mass Media Part 1 Part 2 (March 15, 1989) lecture
OneBigTorrent.org (formerly "Chomsky Torrents") Lots of links to Chomsky-related media
Chomsky on Obama's Foreign Policy, His Own History of Activism, and the Importance of Speaking Out - video by Democracy Now!
ชอมสกีคุยกับรองประธานาธิบดีประเทศโบลิเวีย Alvaro Garcia Linera
ชอมสกีในกรุงปารีส 29 พฤษภาคม 2553
สามารถ พยัคฆ์อรุณ

| สามารถ พยัคฆ์อรุณ |
| --- | --- |
เกิด: สามารถ ทิพย์ท่าไม้ (เดิม) สามารถ ภพธีรธรรม 5 ธันวาคม พ.ศ. 2505 (62 ปี)
สามารถ พยัคฆ์อรุณ แชมป์โลกมวยสากลอาชีพคนที่ 10 ของไทย และอดีตยอดนักมวยไทยชื่อดัง
ประวัติ

สามารถ มีชื่อจริงว่า สามารถ ทิพย์ท่าไม้ เกิดเมื่อวันที่ 5 ธันวาคม พ.ศ. 2505 ที่ตำบลคลองเขต (ปัจจุบันอยู่ในตำบลท่าข้าม) อำเภอบางปะกง จังหวัดฉะเชิงเทรา เป็นบุตรของนายสมนึก กับนางเมค ทิพย์ท่าไม้ เริ่มหัดมวยไทยตั้งแต่อายุ 11 ขวบ โดยใช้ชื่อว่า "สามารถ ลูกคลองเขต"
โดยสามารถมีพี่ชายแท้ ๆ ซึ่งเป็นอดีตนักมวยไทยชื่อดังด้วยคือ ก้องธรณี พยัคฆ์อรุณ ก้องธรณีเคยชกมวยสากลเหมือนสามารถ ได้มีโอกาสชิงแชมป์โลกถึง 2 ครั้ง แต่ไม่ประสบความสำเร็จ โดยครั้งที่ 2 ได้ชิงแชมป์กับแชมป์โลกชาวไทยด้วยกันเองคือ เขาทราย แกแล็คซี่
สามารถมีผลงานในวงการบันเทิงออกมาเป็นระยะ ๆ และในวงการมวยมีค่ายมวยเป็นของตัวเอง และบางครั้งเดินทางไปต่างประเทศเพื่อเป็นเทรนเนอร์มวยไทยด้วย ปัจจุบันสามารถเปิดค่ายมวย "สามารถ พยัคฆ์อรุณ ยิม" อยู่ที่ซอยสายไหม 31 กรุงเทพฯ และเขายังเป็นกรรมการฝ่ายต่างประเทศ สมาคมกีฬามวยอาชีพแห่งประเทศไทย นอกจากนี้ยังมีตำแหน่งเป็นนายกสมาคมกีฬามวยไทยนายขนมต้มอีกด้วย
สามารถ พยัคฆ์อรุณ มีบุตรธิดากับภรรยาเก่า 3 คน เป็นชาย 2 คน หญิง 1 คน บุตรคนที่ 2 คือ กวิน ทิพย์ท่าไม้ และลูกสาวคนเล็ก อาศัยอยู่กับมารดาที่สหรัฐอเมริกา ส่วนบุตรคนโตช่วยงานเป็นครูสอนมวยไทยอยู่ที่สามารถพยัคฆ์อรุณยิม และหย่ากับวลัยทิพย์ ภพธีรธรรม (หญิง) แล้ว
สามารถคบหาดูใจกับ “น้องมอส” ธิดารา เป็นลูกสาวของ เรืองชัย ไทยรุ่งเรือง (ร่วมค่ายยุคเดียวกับ เริงชัย ไทยรุ่งเรือง) อดีตนักมวยไทยรุ่นน้องสามารถ
มวยไทย

สามารถชกมวยไทยครั้งแรกที่จังหวัดชลบุรีเมื่อ 24 ธันวาคม พ.ศ. 2517 ชนะคะแนนเพชรอรุณ ศิษย์นิมิต จากนั้นตระเวนชกในแถบจังหวัดภาคตะวันออกถึงร้อยกว่าครั้ง จึงได้เดินทางมาชกในกรุงเทพมหานคร ในปี พ.ศ. 2522 ที่สนามมวยเวทีลุมพินี โดยอยู่ในการดูแลของโปรโมเตอร์ชื่อดัง ทรงชัย รัตนสุบรรณ
สามารถถือเป็นนักมวยชั้นเชิงแพรวพราว สายตาดี ชกได้สนุก ชนะใจคนดู และประสบความสำเร็จอย่างมากในการชกมวยไทย โดยได้แชมป์ของสนามมวยเวทีลุมพินีถึง 4 รุ่นด้วยกัน ได้แก่ รุ่นพินเวท (105 ปอนด์) ชนะคะแนนก้องสมุทร ชูวัฒนะเมื่อ 14 มีนาคม พ.ศ. 2523 รุ่นจูเนียร์ฟลายเวท (108 ปอนด์) ชนะคะแนนพูนลาภ ศักดิ์นิรันดร์ เมื่อ 11 พฤศจิกายน พ.ศ. 2523 รุ่นจูเนียร์แบนตั้มเวท (115 ปอนด์) ชนะคะแนน สิงห์ทอง ประสพชัย เมื่อ 31 มีนาคม พ.ศ. 2524 และรุ่นเฟเธอร์เวท (126 ปอนด์) ชนะคะแนน สมิงหนุ่ม สิทธิบุญธรรม เมื่อ 13 ตุลาคม พ.ศ. 2524
มวยสากลอาชีพ

สามารถ พยัคฆ์อรุณ เริ่มหันมาชกมวยสากลอาชีพโดยได้รับการสนับสนุนจากบุคคลหลายฝ่าย เช่น ทรงชัย รัตนสุบรรณ ผู้จัดการและโปรโมเตอร์ สหสมภพ ศรีสมวงศ์ และสุชาติ เกิดเมฆ สามารถชกมวยสากลครั้งแรกเมื่อ 24 สิงหาคม พ.ศ. 2526 ชนะคะแนน เนตรน้อย ศ.วรสิงห์ จากนั้น ชกชนะน็อคอีก 9 ครั้ง โดยชนะนักมวยฝีมือดีหลายคนเช่น ช่อ ห้าพลัง ทองเบิ้ม ลูกมาตุลี จากนั้นจึงได้ชิงแชมป์โลกครั้งแรกของสภามวยโลก (WBC) ในรุ่นซูเปอร์แบนตัมเวท (122 ปอนด์) กับมักมวยชาวเม็กซิกัน กัวดาลูเป ปินตอร์ ผลการชก สามารถชนะน็อกแชมป์โลกไปได้ในยกที่ 5 กลายเป็นแชมป์โลกคนที่ 10 ของไทย
หลังจากได้แชมป์โลกแล้ว สามารถไปชกนอกรอบที่ฝรั่งเศส เมื่อ 20 มิถุนายน พ.ศ. 2529 ชนะคะแนน ราฟาเอล กันดาริลญา จากนั้นจึงชกป้องกันตำแหน่งอีกครั้ง ป้องกันตำแหน่งกับ ฆวน คิด เมซา นักมวยชาวเม็กซิกัน ซึ่งเป็นอดีตแชมป์โลกรุ่นนี้ ผลปรากฏว่า สามารถก็เอาชนะทีเคโอ​ไปในยกที่ 12 การชกกับฆวน คิด เมซา ได้รับการกล่าวขานถึงเป็นอย่างมาก เพราะสามารถพิงเชือกโยกหลบหมัดของผู้ท้าชิงด้วยสายตาอันว่องไวนับสิบ ๆ หมัด (ประมาณกันว่า 20 หมัด) และชกสวนหมัดตรงเข้าปลายคางไปเพียงหมัดเดียว ก็เอาชนะทีเคโอ​ผู้ท้าชิงไปได้อย่างน่าประทับใจ  โดยการชกครั้งนี้เป็นการชกร่วมรายการเดียวกับ สด จิตรลดา ป้องกันตำแหน่งแชมป์โลก WBC รุ่นฟลายเวท กับกาบริเอล เบร์นัล ด้วย
หลังจากได้แชมป์โลก สามารถกลายเป็นนักมวยเจ้าสำราญ ฟิตซ้อมไม่เต็มที่และเริ่มมีปัญหาน้ำหนักตัว ในที่สุดเมื่อสามารถเดินทางไปป้องกันตำแหน่งครั้งที่ 2 เป็นการป้องกันตำแหน่งนอกบ้านถึงประเทศออสเตรเลีย กับนักมวยเจ้าถิ่น เจฟฟ์ เฟเนค (ซึ่งต่อมาเป็นนักมวยชื่อดังระดับโลก เป็นแชมป์โลก 3 รุ่น) การชกครั้งนี้สามารถประสบปัญหาน้ำหนักตัวซึ่งต้องลดอย่างมาก จึงถูกเฟเนคเดินหน้าบุกชกจนเป็นฝ่ายแพ้ทีเคโอ​ในยกที่ 4 อย่างหมดรูป กระนั้นยังมีผู้ตั้งข้อสงสัยว่า สามารถล้มมวยเพราะไม่เชื่อว่าฟอร์มการชกก่อนหน้านั้น 2 ครั้ง จะทำให้สามารถแพ้อย่างง่ายดายเช่นนี้ ซึ่งสามารถได้พิสูจน์ความจริงใจของตนเองด้วยพิธีสาบานที่วัดพระแก้วจนเป็นข่าวครึกโครมในช่วงนั้น และไปบวชอยู่ระยะหนึ่ง
หลังเสียแชมป์โลกแล้ว สามารถยังคงชกมวยสากลต่ออีก 2 ครั้งจึงกลับมาชกมวยไทย ซึ่งก็ประสบความสำเร็จด้วยการชนะนักมวยชั้นนำในสมัยนั้นหลายคน เช่น เจริญทอง เกียรติบ้านช่อง เป็นต้น จนใน พ.ศ. 2531 สามารถ พยัคฆ์อรุณ ได้รับรางวัลนักมวยไทยยอดเยี่ยม จากสมาคมผู้สื่อข่าวกีฬา โดยชกชนะรวดในปีนั้น ชนะทั้งพนมทวนเล็ก ศ.สิรินันท์ สำราญศักดิ์ เมืองสุรินทร์ นำพล หนองกี่พาหุยุทธ เจริญทอง เกียรติบ้านช่อง  แต่ต่อมาหลังชกแพ้วังจั่นน้อย ส.พลังชัยไปอย่างบอบช้ำ สามารถก็ประกาศเลิกชกมวยไทยไป
สามารถ พยัคฆ์อรุณ กลับมาชกมวยสากลอีกครั้งใน พ.ศ. 2536 โดยมี ทรงชัย รัตนสุบรรณ เป็นผู้สนับสนุนอีกเช่นเคย สามารถชกอุ่นเครื่องชนะรวด 5 ครั้ง จึงได้ชิงแชมป์โลกของ WBA ในรุ่นเฟเธอร์เวท กับ เอลอย โรฮัส นักมวยชาวเวเนซุเอลา ในปี พ.ศ. 2537 ที่จังหวัดตรัง ผลการชกคือ สามารถแพ้ทีเคโอไปอย่างสิ้นสภาพในยกที่ 8 ปิดฉากชีวิตในแบบนักมวยทันที
มวยสากลอาชีพ > สถิติการชก

ชกอุ่นเครื่อง และ ชกนอกรอบ (เฉพาะมวยสากล)
24 สิงหาคม พ.ศ. 2525 ชนะคะแนน 10 ยก เนตรน้อย ศ.วรสิงห์ ที่ สนามมวยเวทีลุมพินี
24 เมษายน พ.ศ. 2527 ชนะคะแนน 10 ยก ฮวนนิโต้ ปาวิล่า ( ฟิลิปปินส์) ที่ สนามมวยเวทีลุมพินี
12 มิถุนายน พ.ศ. 2527 ชนะน็อกยก 1 โม โน้ด ( อินโดนีเซีย) ที่ สนามมวยเวทีลุมพินี
31 กรกฎาคม พ.ศ. 2527 ชนะน็อกยก 7 เนปตาลี อลามัก (ฟิลิปปินส์) ที่ สนามมวยเวทีลุมพินี
9 พฤศจิกายน พ.ศ. 2527 ชนะน็อกยก 4 ฟาลิด กาลูซ ( ฝรั่งเศส) ที่ สนามมวยเวทีลุมพินี
6 มกราคม พ.ศ. 2528 ชนะคะแนน 10 ยก เอกลักษณ์ สิงห์นครหลวง ที่ เวทีมวยช่อง 7 สี
22 มิถุนายน พ.ศ. 2528 ชนะคะแนน 10 ยก ไฮเม่ เอนริเกวซ (ฟิลิปปินส์) ที่ อาคารกีฬานิมิบุตร สนามกีฬาแห่งชาติ
15 กันยายน พ.ศ. 2528 ชนะน็อกยก 6 ช่อ ห้าพลัง ที่ เวทีมวยช่อง 7 สี
13 ตุลาคม พ.ศ. 2528 ชนะน็อกยก 8 ทองเปิ้ม ลูกมาตุลี ที่ เวทีมวยช่อง 7 สี
17 พฤศจิกายน พ.ศ. 2528 ชนะน็อกยก 6 ปาร์ค บวง ชู ( เกาหลีใต้) ที่ เวทีมวยช่อง 7 สี
20 มิถุนายน พ.ศ. 2529 ชกนอกรอบ ชนะคะแนน 10 ยก ราฟาเอล กันดาริญญ่า ( สหรัฐ) ที่ กรุงปารีส ประเทศฝรั่งเศส
8 พฤศจิกายน พ.ศ. 2530 ชนะน็อกยก 8 โฮกัน โนกูจิ ( ญี่ปุ่น) ที่จังหวัดฉะเชิงเทรา
27 กุมภาพันธ์ พ.ศ. 2531 ชนะน็อกยก 4 เฮคเตอร์ เคอร์เตส (สหรัฐอเมริกา) ที่ เวทีมวยสยามอ้อมน้อย
8 สิงหาคม พ.ศ. 2536 ชนะคะแนน 10 ยก รูดี้ คาบิเลส (ฟิลิปปินส์)  ที่ เวทีมวยชั่วคราวลานโลกดนตรี ททบ.5
14 พฤศจิกายน พ.ศ. 2536 ชนะน็อกยก 5 อิกนาโซ่ ฮาโคเม่ (เม็กซิกัน) ที่ เวทีมวยชั่วคราวลานโลกดนตรี ช่อง 5
23 มกราคม พ.ศ. 2537 ชนะคะแนน 10 ยก ไทเกอร์ อาริ (ฟิลิปปินส์)  ที่ เวทีมวยชั่วคราวจังหวัดสุราษฎร์ธานี :
13 กุมภาพันธ์ พ.ศ. 2537 ชนะคะแนน 10 ยก โบเอ็ด แอนดาเรส (ฟิลิปปินส์)  ที่ เวทีมวยชั่วคราวจังหวัดฉะเชิงเทรา :
10 เมษายน พ.ศ. 2537 ชนะน็อกยก 5 เจอร์รี่ วิลลาคอร์เต้ (ฟิลิปปินส์) ที่ เวทีมวยชั่วคราวจังหวัดสมุทรปราการ :
แชมป์โลก WBC รุ่นซูเปอร์แบนตัมเวท
ชิง 18 มกราคม พ.ศ. 2529 ชนะน็อกยก 5 ลูเป ปินตอร์ ( เม็กซิโก) ที่ อินดอร์ สเตเดียม หัวหมาก
ป้องกันตำแหน่งครั้งที่ 1 : 10 ธันวาคม พ.ศ. 2529 ชนะทีเคโอยก 12 ฆวน เมซา (เม็กซิโก) ที่ อินดอร์ สเตเดียม หัวหมาก
เสียแชมป์ 8 พฤษภาคม พ.ศ. 2530 แพ้ทีเคโอยก 4 เจฟฟ์ เฟเนค ( ออสเตรเลีย) ที่ เอ็นเตอร์เทนเมนท์ เซ็นเตอร์ เมืองซิดนีย์ รัฐนิวเซาท์เวลส์
เคยชิงแชมป์ต่อไปนี้แต่ไม่สำเร็จ
11 กันยายน พ.ศ. 2537 : ชิงแชมป์โลก WBA รุ่นเฟเธอร์เวท, แพ้ทีเคโอยก 8 เอลอย โรฮัส ( เวเนซุเอลา) ที่ โรงแรมเรือรัษฎา จังหวัดตรัง ประเทศไทย
วงการบันเทิง

ด้วยความเป็นคนหนุ่มหน้าตาดี มีบุคลิกที่โดดเด่น ประกอบกับมีนิสัยเจ้าสำราญ ทำให้มีบุคคลชักชวนเข้าสู่วงการบันเทิง ซึ่งก็ประสบความสำเร็จไม่แพ้ในวงการมวยเลยทีเดียว สามารถมีผลงานในวงการบันเทิงครั้งแรกโดยการออกเทปกับบริษัทจีเอ็มเอ็ม แกรมมี่ ในชื่อชุด "ร็อกเหน่อ ๆ " มีเพลงดังที่รู้จักกันดีในยุคนั้นคือเพลง "อ่อนซ้อม" โดยเป็นการล้อเลียนการซ้อมมวยของสามารถเอง ซึ่งมักถูกกล่าวว่าเป็นมวยซ้อมน้อย และได้ออกอัลบั้มชุดต่อ ๆ มาอีกหลายชุด  ไม่เพียงเท่านั้น สามารถยังได้ถ่ายแบบ แสดงหนัง ละคร หลายต่อหลายเรื่อง สามารถกลายเป็นดาราชื่อดังชั้นแนวหน้าในระยะเวลาไม่นาน และประสบความสำเร็จในวงการบันเทิงโดยได้รับรางวัลตุ๊กตาทองจากภาพยนตร์เรื่อง "ขยี้" ร่วมกับลิขิต เอกมงคล ในปี พ.ศ. 2534 เป็นครั้งแรกของไทยจวบจนถึงปัจจุบันนี้ ที่มีนักแสดงนำชายที่ได้รับรางวัลนี้พร้อมกันถึง 2 คน
ซึ่งในระหว่างที่ยังมีชื่อเสียงอยู่นั้น สามารถมีข่าวคราวว่าคบหาอยู่กับ กันตา ดานาว นักแสดงสาวที่แสดงเรื่องขยี้อยู่ด้วยกัน
ในปี พ.ศ. 2558 สามารถกลับมาแสดงภาพยนตร์อีกครั้ง โดยเป็นภาพยนตร์สารคดีชีวประวัติของตัวเอง ในเรื่อง มาดพยัคฆ์ ซึ่งสามารถทำหน้าที่เล่าเรื่องด้วยตนเอง โดยภาพยนตร์เรื่องนี้จัดสร้างโดย นาวสตูดิโอ ในเครือเนชั่น และมีการนำมาตัดเป็นตอน ๆ จำนวน 5 ตอน ออกอากาศทางช่อง นาว 26 ตั้งแต่วันที่ 15 - 22 กุมภาพันธ์ พ.ศ. 2559
วงการบันเทิง > ผลงานการแสดงภาพยนตร์

นักเลง (2532) รับบท มือปืนนักเลง
โหด (2532) รับบท โหด
โอวตี่ 2 (2533) รับบท โอวตี่
สงครามเพลงแผน 2 (2533) รับบท มาศ
พยัคฆ์สาวเห่าไฟ (2533) รับบท ธีรภักดิ์
เพชรพระอุมา (2533) รับบท พรานจัน
บ้านผีดุ (2533) รับบท เนศ
ตี๋ใหญ่ 2 (2533) รับบท ตี๋ใหญ่
ตะบันเพลิง (2533) รับบท สิน
คู่เดือด (2533) รับบท คุกกรด
คนพันธุ์ดุ (2533) รับบท เหยี่ยว
ขยี้ (2533) รับบท วีระศักดิ์
เชือดหน่อ ๆ (2533) รับบท คนเก็บหุ่นจำลองไว้ได้
เพชฌฆาตเหล็ก (2533) รับบท ประสิทธิ์
สองผู้ยิ่งใหญ่ (2533)
เพื่อนคู่โหด (2534) รับบท โหด
มันขึ้นมาจากโลง (2534)
มือขวาอาถรรพ์ (2534) รับบท แชมป์
ลำหักลำโค่น (2534) รับบท นักมวย
กะหัง (2534) รับบท เมฆ
พยัคฆ์ภูผา (2534) รับบท ทิพย์
ทะลุฟ้ามาเกิด (2534) รับบท สามารถ
คัมภีจ้าวนักเลง (2534) รับบท มือปืนรับจ้าง
ระห่ำ 100% (2534) รับบท เชษฐ์
เจ้าทรงปืน (2534) รับบท มงคล
ขุนพลเพลงนักเลงปืน (2534)
ทะนง (ระห่ำสะท้านโลก) (2534) รับบท บิลลี่
แบ๊งค์เถื่อน (2534) รับบท แบ๊งค์
ยุ่งดะมะด๊อง (2535) รับบท หมวดสามารถ
ล้างเมืองคนดุ (2535) รับบท มือปืนรับจ้าง
ไม่นิ่มไม่เชือด (2535)
90840 จับตาย (2535) รับบท มือปืนรับจ้าง
เพชรเหนือเสือ (2535) รับบท เพชร
จับกังกรรมกรเบอร์ 1 (2536) รับบท กล้า
หนุ่มมอเตอร์ไซค์ หวานใจสาวโรงงาน (2536) รับบท คนขี้มอเตอร์ไซค์
นักรบภูผาเดือด (2536)
บ้าทะลุโลก (2536)
ลำเพลินลำปืน (2536)
เพลงรักข้ามคลอง (2536)
หาดรักเพลงสวรรค์ (2537)
มือปืนพเนจร (2537) รับบท มือปืนรับจ้าง
หน่วยรบสติแตก (2538)
หัวใจนางหัวเธอ (2543)
หัวใจข้า หัวใจนาง หัวใจหลอมเพชร (2543) รับบท ชาติชาย
สุริโยไท (2544) รับบท ไอ้ไป๋
เสือตุ๋ยต๊ะติ๊งโหน่ง (2545)
ดึก ดำ ดึ๋ย (2546) รับบท มาด
ฆ่าโบกปูน (2546)
คนปีมะ (2546) รับบท นักมวยที่ขึ้นชกมวยกับนก (รับเชิญ)
พยัคฆ์ร้าย 3 สลึง (2546) รับบท ลมหวล
The Legend of Suriyothai (2546) รับบท ไอ้ไป๋
หักศอก มัจจุราช (2546) รับบท เรฟูจี
คู่เสี่ยวหมัดสั่ง (2547)
บอดี้การ์ดหน้าเหลี่ยม (2547) รับบท มาด
7 ประจัญบาน 2 (2548) รับบท เหมาะ เชิงมวย
เจมส์บาน 077 (2548) รับบท แมท
ฅนไฟบิน (2549) รับบท นายฮ้อยสิงห์
หญิงแกร่งเมื่องถลาง (2549)
แซ่บ (2549) รับบท พ่อของแซ่บ
ไชยา (2550) รับบท ทิว ไชยา
เวิ้งปีศาจ (2550) รับบท แนบ
มาดพยัคฆ์ (2558) รับบท สามารถ พยัคฆ์อรุณ
๔๐๐ นักรบขุนรองปลัดชู (2561) รับบท นักมวย (รับเชิญ)
สงกรานต์ แสบสะท้านโลกันต์ (2562) รับบท สามารถ
คืนรัง (2562) รับบท สามารถ
หลวงพี่กะอีปอบ (2563) รับบท อาจารย์ทอง (รับเชิญ)
มนต์รักดอกผักบุ้ง เลิกคุยทั้งอำเภอ (2563) รับบท เจ้าของค่ายมวย (รับเชิญ)
มนต์รักนักพากย์ (2566) รับบท ลุงหมาน
ผลงานละคร

เจ้าสาวในชุดสีดำ (2533) ช่อง 7
ตะกายดาว ตอน ระวังดาว (2532) ช่อง 9
ตะกายดาว ตอน ลาดาว (2533) ช่อง 9
ไผ่แดง (2534) ช่อง 7
ละครสั้นปากกาทอง เรื่อง คู่เก่าเมียรัก (2535) ช่อง 7
ช่างมันฉันไม่แคร์ (2536) ช่อง 5
นักเรียนตรง (2537) ช่อง 3
เหตุเกิดที่สน ตอน บุญมีคนซื่อ (2537)  ช่อง 7
นายขนมต้ม (2539) รับบท ดำ ช่อง 7
สวัสดีคุณครู (2541) ช่อง 7
อัศจรรย์ใจไทยแลนด์ (2541) ช่อง 5
เพชรตาแมว (2542) ช่อง 5
กองร้อย 501 (2542) ช่อง 7
ตี๋ใหญ่ (2543) รับบท นายโชติ ช่อง 3
อตีตา (2544) ช่อง 7
รักแท้ไม่มีหลอก (2544) ช่อง 3
นายฮ้อยทมิฬ (2544) รับบท ทิดถึก ช่อง 7
ทองพูน โคกโพ ราษฎรเต็มขั้น (2544) รับบท ประสิทธิ์ (ดุ้ย)  ช่อง 3
กองร้อย 501 ตอนแผ่นดินข้าใครอย่าแตะ (2544) ช่อง 7
ส่วย สะท้านแผ่นดิน (2544) ช่องไอทีวี
จอมคนปล้นผ่าโลก (2545) ช่อง 7
สืบตำรวจโทบุญถึง (2546) ช่อง 7
ระเบิดเถิดเทิง ตอน บัญชีดำ (2546) ช่อง 5
สะใภ้ภูธร (2547) ช่อง 3
รวมพลก้นบาตร ตอน นักโทษแหกคุก (2547) ช่อง 7
บอดี้การ์ดแดดเดียว (2548) ช่อง 3
ทางหลวงทางรัก (2548) ช่อง 3
เพื่อนรักเพื่อนร้าย (2549) รับบท กระทิง ช่อง 7
โก๊ะจ๋า ป่านะโก๊ะ (2549) รับบท ทองใบ ช่อง 7
ดิน น้ำ ลม ไฟ (2553) ช่อง 3
ระเบิดเถิดเทิง ลั่นทุ่ง ตอน โจรกลับใจ (2553) ช่อง 5
ระเบิดเถิดเทิง ลั่นทุ่ง ตอน ตะลุยบ้านลั่นทุ่ง (2553) ช่อง 5
หยกเลือดมังกร (2555) รับบท คมทวน ช่อง 7
สุภาพบุรุษบ้านทุ่ง (2556) รับบท กำนันเจิม ช่อง 7
แม่ค้า (2556) รับบท ฟ้าคำรณ ช่อง 7
ลูกผู้ชายหัวใจเข้ม (2557) รับบท ครูเขต ช่อง 7
เนตรนาคราช (2557) รับบท ลุงหิน ช่อง 7 (รับเชิญ)
หมัดเด็ดเสียงทอง (2557) ช่อง โมเดิร์นไนน์ทีวี
จับกัง (2558) รับบท ลุงอ่าง ช่อง 7
เพื่อน-แพง (2558) รับบท ผู้ใหญ่ผาด ช่อง 7
สิงห์รถบรรทุก (2558) ช่อง 7
ฉันทนาสามช่า (2559) รับบท ทวิป ช่อง 7
ข้ามาคนเดียว (2559) รับบท คำม่วน ช่อง 7
มือเหนือเมฆ (2560) รับบท ลุงแบน ช่อง 7
มือปืนพ่อลูกติด (2560) ช่อง 7 (รับเชิญ)
นายฮ้อยทมิฬ (2560) รับบท ทิดจันทา ช่อง 7
มหาหิน (2560) รับบท ครูช่วง คเชนทร์ ช่อง 7
หัวใจลูกผู้ชาย (2562) รับบท จ่าเฉื่อย ช่อง 7
เสียงเอื้อนสะเทือนดาว​ (2562) รับบท ทองก้อน ทวีวงษ์ (ก้อน)  ช่องวัน 31 (รับเชิญ)
4 เทพผู้พิทักษ์ (2562) รับบท หมอโชค ช่องวัน 31
คนเหนือฅน (2563) รับบท เสือผาน ช่อง 7 (รับเชิญ)
แด่คุณพ่อด้วยแข้งขวา (2564) รับบท ครูเทียน ไทยรัฐทีวี
ทะเลเดือด (2564) รับบท ทองดี ช่อง 7
เผาขน (2564) รับบท ผู้พัน ช่อง 7 (รับเชิญ)
เวราอาฆาต (2564) รับบท แผน ช่อง 8 (รับเชิญ)
Club Friday The Series Love Seasons Celebration ตอน The Last Happy New Year (2565) รับบท ครูนง (พ่อของเอกภพ)  ช่องวัน 31
มามี้ที่รัก (2565) รับบท ครูเสือ ช่อง 3 (รับเชิญ)
ฟ้าทานตะวัน (2565) รับบท ถมยา อมรินทร์ทีวี
ชาติพยัคฆ์ คมนักเลง (2565) รับบท พงษ์ ช่อง 7
เคหาสน์นางคอย (2565) รับบท บุญ ช่อง 7 (รับเชิญ)
มวยสะดิ้ง หมัดซิ่งสายฟ้า (2566) รับบท สาหัส หมัดไร้เทียมทาน ช่อง 8
ผลงานละคร > ผลงานเพลง

ร็อกเหน่อ ๆ (24 เมษายน 2532)
อารมณ์ดี (12 กรกฏาคม 2533)
สามารถ รวมเพลงฮิต (9 มกราคม 2534)
โลกสวยด้วยมือเรา (27 กรกฏาคม 2534)
รวม​เพลง สามารถ พยัคฆ์อรุณ (กันยายน 2534)
คันไม้ คันไมค์ (11 พฤษภาคม 2535)
รวม​เพลง สามารถ พยัคฆ์อรุณ (2535)
รวมฮิต หมัดเด็ด (26 กันยายน 2539)
สามตะกร้า (สามารถ พยัคฆ์อรุณ, ทอม ดันดี และ กษาปณ์ จำปาดิบ) (15 พฤศจิกายน 2541)
ยกที่ 6 (2541)
สี่เหน่อผู้ยิ่งใหญ่ (ร่วมกับ จรัล มโนเพ็ชร, ทอม ดันดี และ ชาย เมืองสิงห์) (1 กุมภาพันธ์ 2543)
เพลงประกอบละคร นายฮ้อยทมิฬ (18 มกราคม 2544)
3 หมัด สะบัดไมค์ (ร่วมกับ สมรักษ์ คำสิงห์ และเขาทราย แกแล็คซี่) (8 มีนาคม 2546)